### Beslutning

Godkendt.

### Sagsfremstilling

## Resume og sagens baggrund

Økonomiudvalget har på sit møde den 13. september 2023 besluttet at støtte etableringen af et opholdsrum i tilknytning til færgeterminalen i [adresse] med i alt 300.000 kr. finansieret af de afsatte midler til udvikling af havneområdet i [adresse]. Der søges nu om frigivelse af de 300.000 kr.

## Indstillinger

Direktøren indstiller, at der gives og fremrykkes en anlægsbevilling i 2024 på i alt 300.000 kr. finansieret af den afsatte ramme i 2025 til udvikling af havneområdet i [adresse] til tilskud til etablering af et opholdsrum i tilknytning til færgeterminalen i [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Havnsø Lokalråd har i samarbejde med borgerne i [adresse] udarbejdet en udviklingsplan med
projekter, som står højt på ønskelisten i lokalsamfundet. Et af disse projekter er at få skabt et
sted, hvor ungdommen, skoleklasser, passagerer til færgeruterne med flere kan opholde sig.

På [adresse] ligger der en terminalbygning, der indeholder et lagerrum for varer til Sejerø, et mindre kontorlokale til færgefarten og toiletfaciliteter. Terminalbygningen fremstår i dag
som lukket og utilgængelig, og lokalrådet har lavet et forslag til, hvordan terminalen kan åbnes i sit udtryk og gøres tilgængelig for offentligheden gennem en mindre tilbygning i glas.

Projektet er estimeret til at koste i alt cirka 1,0 mio. kr., og lokalrådet har tilsagn om fondsmidler på i alt 700.000 kr. Økonomiudvalget har på sit møde den 13. september 2023 besluttet at støtte projektet med i alt 300.000 kr.

## Økonomiske konsekvenser

På investeringsoversigten for 2025 er der afsat 6,820 mio. kr. til udvikling af havneområdet i [adresse]. Det bemærkes, at restrådighedsbeløbet herefter udgør 6,520 mio. kr.

[adresse] bemærkninger er indarbejdet i sagen.

### Sagens forløb

06-11-2023 Teknik- og Miljøudvalget
Anbefales.
22-11-2023 Økonomiudvalget
Anbefales.